钦定古今图书集成/明伦汇编/氏族典/第313卷 > 《廖用贤尚友录》 > 成济
## 钦定古今图书集成/明伦汇编/氏族典/第313卷 > 《廖用贤尚友录》 > 成济

按《晋书文帝本纪》：“景元元年，天子以帝三世宰辅，政
非己出，情不能安，又虑废辱，将临轩召百僚而行放
黜。五月戊子夜，使冗从仆射李照等发甲于凌云台，
召侍中王沈、散骑常侍王业、尚书王经，出怀中黄素
诏示之，戒严俟旦。沈、业驰告于帝，帝召护军贾充等
为之备。天子知事泄，帅左右攻相府，称有所讨，敢有”
动者族诛！相府！兵将止不敢战。贾充叱诸将曰：“公畜
养汝辈，正为今日耳！”太子舍人成济抽戈犯跸刺之，
刃出于背，天子崩于车中。帝召百僚谋其故，仆射陈
泰曰：“惟腰斩贾充，微以谢天下。”帝曰：“卿更思其次。”泰
曰：“但见其上，不见其次。”于是归罪成济而斩之。